
Projekteerimistingimuste kinnitamine

(A. Puškini 12 korterelamu fassaadide osaline rekonstrueerimine)
	1. ASJAOLUD JA MENETLUSE KÄIK


04.11.2013. a taotles (taotlus nr 10656/1-14) Korteriühistu A. Puškini 12, registrikood 80189721, asukoht A. Puškini 12-10, Narva linn, mille esindajana tegutseb juhatuse liige Viktor Karbu, Narva Linnavalitsuse Arhitektuuri- ja Linnaplaneerimise Ametilt projekteerimistingimusi A. Puškini 12 korterelamu osaliseks rekonstrueerimiseks ning territooriumi heakorrastamiseks. Vastavalt Narva linna üldplaneeringule A. Puškini 12 korterelamu asub miljööväärtuslikul hoonestusalal (Kesklinna miljööala).
	2. ÕIGUSLIKUD ALUSED


2.1
Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 

2.2
Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus.
	3. OTSUS


Kinnitada projekteerimistingimused A. Puškini 12 korterelamu fassaadide osaliseks rekonstrueerimiseks järgnevalt:
3.1 ÜLDANDMED

3.1.1
Ehitisregistri andmed: elamu 15 krt, 3 korrust, ehitisregistri kood 118000143.
3.1.2 Kinnistusraamatu andmed: katastriüksuse tunnus 51101:001:0004, pindala 1880 m².
3.2 PROJEKTEERIMISE EESMÄRK

Projekti koostamise eesmärgiks on A. Puškini 12 korterelamu fassaadide osaline rekonstrueerimine.
3.3 ÜLDNÕUDED

3.3.1
Projekti koostamisel ja vormistamisel juhinduda Majandus- ja Kommunikatsiooniministri 17.09.2010.a. kehtestatud määrusest nr 67 „Nõuded ehitusprojektile“, Eesti Standardist EVS 811:2012 „Hoone ehitusprojekt”, Eesti Standardist EVS 843:2003 “Linnatänavad”, Narva Linnavolikogu 24.01.2013 otsusega nr 3 kehtestatud Narva linna üldplaneeringust, Euroopa Parlamendi ja Nõukogu direktiivist 2002/91/EÜ ehitiste energiatõhususe kohta ning teistest asja puudutavatest õigusaktidest. 
3.3.2
Projekt peab olema koostatud või kontrollitud projekteerimises pädeva vastutava spetsialisti poolt (Ehitusseadus § 18 lg 4 p 1).
3.3.3
Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Ametiasutuse geodeesia- ja maakorralduse osakonna spetsialisti poolt kooskõlastatud geodeetiline krundi alusplaan esitada paberkandjal ehitusprojekti lisana.

3.3.4
Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon” (sh välisvõrkude andmed) ning kinnistu tehnilised näitajad. Asendiplaanil eristada, ehitiste asukohad ja mõõtmed, kaugused lähimate piiride ja ehitisteni, parkimiskoht, juurdepääsud avalikult kasutatavale teele, sisse- ja väljasõit krundilt, määratleda pinnakatted, näidata prügikonteineri(te) asukoht jne.

3.3.5
Värvivaated esitada mõõtkavas 1:100. Vaadetel näidata sissepääsude detaillahendused, akende ja uste värvitoonid, välisviimistluse ja värvilahenduse pass, viited koos välisviimistluse passi numbritega, vaadete tähistused jne. Välisviimistluse ja värvilahenduse passis esitada välisviimistluse materjalide nimetused ja värvikoodid, värvikataloogi nimetus jne. Metallosade värvitoonid esitada RAL kataloogi järgi. 

3.3.6
Hoone tarindite soojustamise puhul esitada soojustatud piirdetarindite lõiked ja soojustatud välisseina (ümber aknaava) lõige, soojustehnilised arvutused koos valemitega.
3.3.7 Projekti koosseisus esitada lisaks rekonstrueeritavate tarindite spetsifikatsioonid koos nende lõigetega. 

3.3.8 Projekteerijal võtta tehnovõrkude kaitsevööndite valdajatelt nõusolek ehitustööde läbiviimiseks (kanda asendiplaanile).

3.3.9 Puude likvideerimise puhul määrata likvideeritavate puittaimede liikide loetelu.

3.3.10 Liikluskorraldusvahendite paigaldamise puhul esitada projekteerimises pädeva vastutava spetsialisti poolt koostatud joonis „Liikluskorraldus”. 

3.3.11 Esitada ehitusplatsi plaan. Plaanil näidata: masinate ja seadmete paiknemiskohad, ehitusmaterjalide ja jäätmete ladustamiskohad, ajutine piire jne.

3.3.12
Eelneva ehitusprojekti asendiplaan ning ehitiste joonised, mis kajastavad projekteerimiseelseid seaduslikul alusel püstitatud ehitisi ja rajatud konstruktsioone, projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, kehtestatud detailplaneeringu põhijoonise koopia esitada ehitusprojekti lisadena.

3.3.13
Enne projekteerimise algust tuleb läbi viia hoone seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
3.3.14 Esitada kinnisasja kaasomanike enamuse otsus, kui sellele enamusele kuulub suurem osa ühises asjas, või korteriomanike häälteenamus ehitusprojektiga vaadeldavate ehitustööde läbiviimiseks.

3.3.15 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada kooskõlas Eesti Standardiga EVS 811:2012 „Hoone ehitusprojekt”. Eskiisis esitada vähemalt 2 hoone fassaadide värvilahenduse ja varikatuse arhitektuurse lahenduse varianti parima tulemuse saavutamiseks. Võtta arvesse A. Puškini 10, Malmi 6, Malmi 4 korterelamute fassaadide ehitusprojektid.

3.3.16
Esitada Arhitektuuri- ja Linnaplaneerimise Ametile kooskõlastamiseks “ A. Puškini 12 korterelamu fassaadide osalise rekonstrueerimise ehitusprojekt” vähemalt kahes identses komplekteeritud eksemplaris.

	


3.4 ARHITEKTUURSED JA LINNAEHITUSLIKUD TINGIMUSED
3.4.1 Hoone gabariidid: olemasolevad.
3.4.2 Hoone värvilahendus: kasutada piirkonda sobivaid lahendusi.

3.4.3 Katuse kalle: olemasolev. 
3.4.4 Lubatud katusekate: värvitud klassik- või valtsprofiiliga terasplekk helehalli värvitooniga, tsingitud klassikprofiiliga terasplekk, tsingitud valtsitud terasplekk.

3.4.5 Vihmaveetorud soovitatavalt ühtlustada katusekatte värvitooniga.

3.4.6 Lubatud välisseinte välisviimistlus: dekoratiivkrohv. Säilitada kõik fassaadikaunistused. 

3.4.7 Lubatud sokli välisviimistlus: dekoratiivkrohv. 
3.4.8 Varikatuste rekonstrueerimine: säilitada esialgne kujundus.
3.4.9 Korruste avade täitmine: esitada korruste avade täitmise plaanid, avatäidete spetsifikatsioon. 

3.4.10 Avade kinnimüürimine on lubatud vaid Ida-Eesti Päästekeskuse loa alusel. 

3.4.11 Peasissepääsude esiste platside, varikatuste, välistreppide ja sillutisriba rekonstrueerimise ning prügikonteineri platsi projekteerimise puhul esitada konstruktiivsed lõiked ja kasutatavate materjalide spetsifikatsioon. Prügimaja projekteerimise puhul esitada ehitise tehnilised näitajad, värvitoon ning näidis (nt pildid või vaated).

3.4.12 Transpordi juurdepääs avalikult kasutatavale teele: olemasolev.

3.4.13 Kinnistusiseste teede rekonstrueerimise puhul: 

3.4.13.1 Esitada konstruktiivsed ristprofiilid, vertikaalplaneerimise joonis (v.a murukivid) ning põhilised pinnakatete tööde mahud.

3.4.13.2 Soovitatav teekate: muruga kombineeritav kivisillutis (murukivid), teekattekivid, asfalt.

3.4.14 Krundi piirded: ei ole lubatud.

3.6 KOOSKÕLASTUSED
3.6.1
Ida-Eesti Päästekeskus.
3.6.2
KÜ Narva Puškini tn 12 juhatus. 

3.6.3

Narva Linnavalitsuse Arhitektuuri- ja Linnaplaneerimise Amet.
4. RAKENDUSSÄTTED

4.2
Käesolevad projekteerimistingimused on kehtivad kuni 12.11.2015 a.
4.3
Käesolev korraldus jõustub alates teatavakstegemisest.

4.4
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

